CELEX: 62007TN0003
Language: et
Date: 2007-01-02 00:00:00
Title: Kohtuasi T-3/07: 2. jaanuaril 2007 esitatud hagi — Hispaania versus komisjon

10.3.2007   
            
            
               ET
            
            
               Euroopa Liidu Teataja
            
            
               C 56/31
            
         2. jaanuaril 2007 esitatud hagi — Hispaania versus komisjon
   (Kohtuasi T-3/07)
   (2007/C 56/62)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: J. M. Rodríguez Cárcamo)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada täielikult otsus KOM(2006)5103, millega kohaldatakse finantskorrektsioone viiele Andaluusia territooriumil elluviidavale projektile:
               
                           —
                        
                        
                           esimese väite vastuvõtmise alusel tühistada otsus osaliselt, vähendades korrektsioonide summat 1 136 320 euro võrra;
                        
                     
                           —
                        
                        
                           teise väite vastuvõtmise alusel tühistada vaidlustatud otsus osaliselt, vähendades korrektsioonide summat 267 746 euro võrra või teise võimalusena arvutusvea tõttu 90 186 euro võrra;
                        
                     
                           —
                        
                        
                           kolmanda väite vastuvõtmise alusel tühistada vaidlustatud otsus osaliselt, vähendades korrektsioonide summat 76 369 euro võrra;
                        
                     
                           —
                        
                        
                           neljanda väite vastuvõtmise alusel tühistada vaidlustatud otsus osaliselt, vähendades korrektsioonide summat 3 264 849 euro võrra;
                        
                     
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolev hagi on esitatud komisjoni 20. oktoobri 2006. aasta otsuse KOM(2006)5103 peale, millega vähendatakse Ühtekuuluvusfondi poolt viiele Andaluusia autonoomse piirkonna territooriumil elluviidavale projektile antavat finantsabi; täpsemalt järgmistele projektidele:
   
               —
            
            
               nr 2000.ES.16.C.PE.012 (Andaluusia autonoomse piirkonna jäätmete haldamiseks vajalikud tegevused);
            
         
               —
            
            
               nr 2000.ES.16.C.PE.066 (Guadalquiviri valgala heitvee äravoolu ja puhastuse tegevused);
            
         
               —
            
            
               nr 2000.ES.16.C.PE.004 (Suri valgala heitvee äravoolu ja puhastuse tegevused: Faas I);
            
         
               —
            
            
               nr 2001.ES-16.C.PE.025 (RSU käitlemise ehitiste laiendamine Andaluusia autonoomses piirkonnas — 2001);
            
         
               —
            
            
               nr 2000.ES.16.C.PE.138 (Andaluusia autonoomse piirkonna jäätmete haldamiseks vajalikud tegevused)
            
         Vaidlustatud otsusega, milles keskenduti projekti 012 uurimisele, kohaldas komisjon teatud järelduste alusel kontrollide piisavuse kohta seoses kulude abikõlblikkuse ja teatud riigihanget käsitlevate õigusnormide järgimisega (kahe lepingu sõlmimine pakkumismenetlust korraldamata, kogemuse kasutamine edukaks tunnistamise kriteeriumina ja väidetavad eeskirjade eiramised teatud lepingute avalikustamisel), 4 745 284 euro suurust korrektsiooni.
   Oma nõuete toetuseks viitab hageja valitsus:
   
               —
            
            
               õiguspärase ootuse, õiguskindluse ja proportsionaalsuse põhimõtete rikkumisele seoses teatud kulude abikõlblikkusega, kuna vaidlustatud otsus võeti vastu, kui abikõlbmatute kulude tõenditest kõrvaldamiseks ja abikõlblike kuludega asendamiseks taotletud lisatähtaeg ei olnud veel möödunud;
            
         
               —
            
            
               direktiivi 92/50/EÜ (1) artikli 11 lõike 3 punktide b ja e väärale tõlgendamisele seoses kahe teenuslepingu sõlmimises pakkumismenetlust korraldamata tuvastatud väidetavate eeskirjade rikkumistega. Selle väite raames viidatakse teise võimalusena ka arvutusveale;
            
         
               —
            
            
               riigihanke lepinguid käsitlevate direktiivide rikkumisele, kuna edukaks tunnistamise kriteeriumite hulgast arvati välja “kogemuse kriteerium”. Selles osas väidetakse, et vaatamata sellele, et nimetatud kriteeriumit ei ole kohaldatavates õigusaktides sõnaselgelt nimetatud, lubab ühenduse kohtupraktika selle kasutamist, ja selle kriteeriumi kasutamine ei saa igal juhul endast kujutada ühenduse õigusnormide rasket ja ilmset rikkumist, vaid tegemist on igal juhul vabandatava õigusnormide rikkumisega, mille põhjustas õigusnormi ebaselgus;
            
         
               —
            
            
               raske ja ilmse rikkumise puudumisele ja seetõttu ühenduse õiguse piisavalt selge rikkumise puudumisele teatud lepingute avalikustamata jätmisest tulenevates eeskirjade eiramistes.
            
         
      (1)  Nõukogu 18. juuni 1992. aasta direktiiv 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, 24.7.1992, lk 1; ELT eriväljaanne 06/01, lk 322).